Visit Site
Recommended byColombia
ద్రావిడ్ అభ్యంతరం వ్యక్తం చేయడంతో.. బీసీసీఐ ఆలోచనలో పడింది. అందరికీ సమానంగా రూ. 25 లక్షల చొప్పున నగదు ప్రోత్సాహకాలు ఇవ్వనున్నట్లు ప్రకటించింది. తనకు వస్తోన్న రూ. 25 లక్షలను ద్రావిడ్ కాదనుకోవడం అందర్నీ ఆశ్చర్యానికి గురి చేసింది.
అంతే కాదు.. ద్రావిడ్ చొరవ వల్ల గతేడాది మరణించిన టీమ్ ట్రైనర్ రాజేష్ సావంత్ కుటుంబానికి ఆర్థిక సాయం అందనుంది. భారత కుర్రాళ్లు వరల్డ్ కప్ నెగ్గడంతో అతడికి కూడా బీసీసీఐ ప్రోత్సాహకం ప్రకటించింది.
బీసీసీఐ సీఈవో రాహుల్ జోహ్రితో మాట్లాడిన రాహుల్.. జట్టు విజయం సాధించడానికి ఏడాదిపాటు కష్టించామని చెప్పాడు. అందుకే ప్రస్తుతం జట్టుతోపాటు లేనప్పటికీ.. అండర్-19 జట్టు విజయం కోసం తమ వంతు కృషి చేసిన పాత సిబ్బందికి కూడా నజరానా ఇవ్వాలని కోరాడు.
దీంతో ఇంగ్లాడ్ పర్యటనలో జట్టుకు కోచ్&zwnj;గా వ్యవహరించిన డబ్ల్యూవీ రామన్, లాజిస్టిక్స్ మేనేజర్లు మనూజ్ శర్మ, సుమీత్ మలహపూర్కర్, ట్రైనర్ అమోఘ్ పండిట్&zwnj;లతోపాటు రాజేష్ సావంత్&zwnj; కుటుంబీలకు కూడా లబ్ధి చేకూరనుంది.
ద్రావిడ్&zwnj;తోపాటు ప్రస్తుతం జట్టుతో ఉన్న బౌలింగ్ కోచ్ పరాస్ మహంబ్రే, ఫీల్డింగ్ కోచ్ అభయ్ శర్మ, ఫిజియోథెరపిస్ట్ యోగేష్ పర్మార్, ట్రైనర్ ఆనంద్ డేట్, వీడియో అనలిస్ట్ దేవ్&zwnj;రాజ్ రౌత్, మసాజర్ మంగేష్ గైక్వాడ్&zwnj;లు రూ. 25 లక్షలు తీసుకోనున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.